Diari Oficial de la Generalitat Valenciana


Sumari del DOGV 5660, del 14-12-2007 (2007/14716)

Judici ordinari número 000226/2006. Notificació de la sentència a Reformas y Construcciones Cacho, SL.
------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14603


Data del document
:   06-11-2007

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici ordinari número 000226/2006. Notificació de la sentència a Reformas y Construcciones Cacho, SL. [2007/14303]  
Procediment: judici ordinari 000226/2006  
Part demandant: Hierros y Ferrallas Gima, SLL  
Part demandada: Reformas y Construcciones Cacho, SL  
En el judici referenciat, s'ha dictat la resolució que té el text literal és el següent:  
«Sentència número 000097/2007  
Magistrada jutgessa que la dicta: Lidia María Paloma Montaño  
Lloc: Dénia  
Data: 31 de juliol de 2007   
Part demandant: Hierros y Ferrallas Gima, SLL  
Advocat: Isidro Royo  
Procurador: Esteban Giner Molto.   
Part demandada: Reformas y Construcciones Cacho, SL en rebel·lia processal.  
Objecte del judici: reclamació de quantitat  
Antecedents de fet  
Primer. El procurador abans esmentat, en representació de qui també s'anomena, formula demanda, contra qui també s'expressa; en la qual després d'exposar els fets en què basava les seues pretensions, i al·legar els fonaments de dret, sol·licitava es dictara sentència amb l'estimació íntegra de la demanda i així condemnar la part demandada a les pretensions que consigna en la pètita de la demanda.  
Segon. Admesa a tràmit la demanda, s'acorda traslladar esta, amb la citació a termini a qui es demanda pel termini previst en la llei, i en no comparéixer és declarat en rebel·lia.  
Tercer. Celebrada l'audiència prèvia, es proposa com a prova sols la documental amb la qual cosa les actuacions queden vistes per a sentència.  
Quart. En la tramitació d'este procediment s'han observat totes les prescripcions i formalitats legals.  
Fonaments de dret  
Primer. És principi general en dret, que les normes establixen conseqüències jurídiques partint d'un supòsit de fet que preveuen d'una manera general.   
L'aplicació de la norma pel jutge exigix que s'haja provat en el plet el supòsit de fet. Es podrà o no tindre raó, però si no es demostra, no s'aconseguirà processalment el resultat favorable. Així mateix és principi general, que les al·legacions de les parts no són suficients per a establir l'existència del supòsit de fet. És necessària una activitat posterior probatòria per a confirmar les afirmacions realitzades per les parts en les al·legacions. La incompareixença del demandat rebel no significa sense més admissió dels fets als quals es referix la demanda, si no ve emparada per una prova dels fets. En este cas, es presenta documentació suficient per l'actor que no és impugnada pel demandat i que acredita l'existència del deute a favor seu, que ascendix a 7.625,93 € de principal, com a conseqüència de les relacions comercials entre actora i demandada, per les quals la demandada va rebre una mercaderia de l'actora la quantia total de la qual no va ser pagada, devent-se la quantitat hui reclamada.  
Així mateix queda constància en les actuacions d'haver-se practicat la citació degudament en forma al demandat en persona, sota els advertiments legals en cas d'incompareixença.  
Segon. En matèria d'interessos i per aplicació de l'article 1.108 del Codi Civil en concordança amb l'article 576 de la Llei d'Enjudiciament Civil s'ha d'aplicar un interés anual igual a l'interés legal dels diners incrementat en dos punts computats des de la presentació de la demanda, i fins que siga totalment executada esta sentència.  
Tercer. En matèria de costes i per aplicació del criteri objectiu del venciment d'acord amb l'article 394 de la Llei d'Enjudiciament Civil, cal condemnar en estes al demandat.  
Dispositiva  
Que amb l'estimació de la demanda interposada per la representació de Hierros y Ferrallas Gima, SLL, contra Reformas y Construcciones Cacho, SL en rebel·lia processal condemne el demandat a pagar a l'actor la quantitat de 7.625,93 € de principal, més un interés anual igual a l'interés legal dels diners incrementat en dos punts computats des de la presentació de la demanda, i fins que siga totalment executada esta sentència.  
Tot això amb expressa condemna en costes al demandat.  
Notifiqueu esta sentència a les parts.  
Manera d'impugnació: mitjançant recurs d'apel·lació davant l'Audiència Provincial d'Alacant.  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna.  
Així, esta és la meua sentència, que pronuncie, mane i firme».  
En atenció al desconeixement de l'actual domicili o residència de la part demandada, per provisió de 31 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur llevar a efecte la diligència de notificació de la sentència a Reformas y Construcciones Cacho, SL.  
Dénia, 6 de novembre de 2007.- El secretari judicial: José Luis Ramos Lejudo.